pythainlp/thai_wikipedia_clean_20230101 huggingface dataset:
รายชื่อภาพยนตร์การ์ตูนแอนิเมชันของดิสนีย์
นี่คือรายชื่อภาพยนตร์การ์ตูนแอนิเมชัน ที่ผลิต และ/หรือวางจำหน่ายโดย เดอะวอลต์ดิสนีย์สตูดิโอส์ ในเครือบริษัท เดอะวอลต์ดิสนีย์
ณ ปัจจุบัน เดอะวอลต์ดิสนีย์สตูดิโอ ได้จัดจำหน่ายภาพยนตร์ทั้งบริษัทแอนิเมชันของตนเอง และ บริษัทที่ดิสนีย์ไม่ได้เป็นเจ้าของ ภาพยนตร์ส่วนใหญ่ในรายชื่อด้านล่างนั้นมาจาก วอลต์ดิสนีย์สตูดิโอแอนิเมชันสตูดิโอ โดยเริ่มต้น ผลิตภาพยนตร์สั้นตั้งแต่ปี ค.ศ. 1923 ต่อมาในปี ค.ศ. 1937 ได้ผลิตภาพยนตร์ขนาดยาวเรื่องแรกคือ "สโนว์ไวท์กับคนแคระทั้งเจ็ด" ("Snow White and the Seven Dwarfs") โดยระหว่างปี ค.ศ. 1937 ถึง ค.ศ. 2014 ผลิตภาพยนตร์ทั้งหมด 55 เรื่อง เดอะวอลต์ดิสนีย์สตูดิโอ ได้จัดจำหน่าย ภาพยนตร์แอนิเมชัน ของ พิกซาร์ โดยเรื่องแรกคือ "ทอย สตอรี่" เมื่อปี 1995 และก็ได้ซื้อกิจการมาไว้ในครอบครองเมื่อปี 2006
นอกจากนี้ยังสตูดิโออื่นๆ ได้ผลิตหรือจัดจำหน่ายภาพยนตร์ ได้แก่ วอลต์ดิสนีย์เทเลวิชันแอนิเมชัน (ปัจจุบันคือ ดิสนีย์ตูนสตูดิโอ), ทัชสโตนพิกเจอร์ส จัดจำหน่ายภาพยนตร์จากการซื้อลิขสิทธิ์ หรือ บริษัทที่เคยเป็นเจ้าของอย่าง มิราแมกซ์ ในปี 1996 ได้เซ็นสัญญากับ โทคุมะโชเต็ง ได้ลิขสิทธิ์ในการจำหน่าย ภาพยนตร์ที่ผลิตโดย สตูดิโอจิบลิ ทั่วโลก (ไม่รวมทวีปเอเชียยกเว้นญี่ปุ่นและไต้หวัน และ ไม่รวมภาพยนตร์เรื่อง "สุสานหิ่งห้อย" ซึ่งไม่ได้จัดจำหน่ายโดย โทคุมะ) โดยเรื่องแรกคือ "เจ้าหญิงโมโนโนเกะ" ต่อมาก็ได้ลิขสิทธิ์ในการจำหน่ายแผ่นดีวีดีและภาพยนตร์ใหม่ๆ ของจิบลิด้วย ภาพยนตร์เรื่อง "Spirited Away" ชนะรางวัลภาพยนตร์แอนิเมชันยอดเยี่ยมในการประกาศผลรางวัลอแคเดมีครั้งที่ 75 เมื่อปี 2002 อย่างไรก็ตาม สตูดิโอจิบลิ นั้นเป็นอิสระจากดีสนีย์ โดยที่ดีสนีย์ไม่ได้ไปควบคุมหรือยุ่งเกี่ยวแต่อย่างใด ภาพยนตร์ทั้งหมดของ จิบลิ ก่อนหน้านี้ จะวางจำหน่ายเป็นดีวีดีในอเมริกาเหนือและในหลายๆ พื้นที่ (ยกเว้นเรื่อง "ในความทรงจำที่ไม่มีวันจาง") สตูดิโออื่นทั่วโลกที่จัดจำหน่ายภาพยนตร์ผ่าน วอลต์ดิสนีย์พิกเจอร์ส จะรักษาสิทธิในการจำหน่ายในบางพื้นที่
วางจำหน่ายแล้ว.
ภาพยนตร์ที่ไม่ได้ผลิตจากสตูดิโอที่ดิสนีย์เป็นเจ้าของ จัดจำหน่ายผ่านมิราแมกซ์.
หมายเหตุเกี่ยวกับการวางจำหน่าย
หมายเหตุเกี่ยวกับสตูดิโอ/การผลิต
หมายเหตุเกี่ยวกับการวันวางจำหน่ายดั้งเดิมของภาพยนตร์ของสตูดิโอจิบลิ:
การยุติการออกอากาศโทรทัศน์ระบบแอนะล็อกในสหรัฐ พ.ศ. 2552
การยุติการออกอากาศโทรทัศน์ระบบแอนะล็อกในสหรัฐ พ.ศ. 2552 ดำเนินการนับตั้งแต่วันที่ 12 มิถุนายน พ.ศ. 2552 สถานีโทรทัศน์ทุกช่องในสหรัฐ จะทำการยุติการออกอากาศโทรทัศน์แอนะล็อก เพื่อเปลี่ยนผ่านสู่ระบบดิจิตอล
ช่วงเช้า พิธีกรในรายการยามเช้าจะกล่าวอำลาผู้ชมว่าจะยุติการออกอากาศแล้ว หรือมีการรายงานข่าวด่วน และมีการฉายวีทีอาร์เกี่ยวกับประวัติสถานี ต่อจากนั้นเป็นเพลงชาติสหรัฐ ต่อจากนั้น จอโทรทัศน์เริ่มเป็นสีดำ
[[หมวดหมู่:โทรทัศน์]]
[[หมวดหมู่:โทรทัศน์ระบบดิจิทัล]]
นาค รักแท้ วิญญาณ ความตาย
นาค รักแท้ วิญญาณ ความตาย เป็นภาพยนตร์ไทยจัดจำหน่ายโดย บอกซ์ ออฟฟิต เอนเตอร์เทนเมนต์ ออกฉายเมื่อวันที่ 15 กันยายน พ.ศ. 2548
เนื้อหาของภาพยนตร์นำตำนานแม่นากพระโขนงมาเล่าใหม่ให้ร่วมสมัยในฉากปัจจุบัน โดยนาค (ภัทรธิดา พัชรวีระพงษ์) มักฝันเห็นผีสาว ตาดำ ปากดำ และหน้าผากเป็นรูโบ๋ วันหนึ่งมาก (ศิวัฒน์ โชติชัยชรินทร์) ได้ซื้อปั้นเหน่งที่นำมาทำสร้อยจากร้านขายของเก่า จึงซื้อให้นาคเป็นของขวัญแต่งงาน แต่ถูกหัวขโมยงัดบ้าน มากพยายามจับขโมยแต่ถูกรถของหัวขโมยพุ่งชน ทำให้ถูกนำส่งโรงพยาบาลและรักษาตัวด้วยอาการโคม่า จากนั้นนากจึงหาความจริงจากสร้อยปั้นเหน่งนี้เพื่อช่วยมาก
คนเหล็ก 4 มหาสงครามจักรกลล้างโลก
หลุยส์ เดอ เครูอาล
หลุยส์ เดอ เครูอาล ดัชเชสแห่งปอร์ตสมัธ (กันยายน พ.ศ. 2192- 14 พฤศจิกายน พ.ศ. 2277)
เป็นพระสนมเอกคนที่สองของสมเด็จพระเจ้าชาร์ลส์ที่ 2 แห่งอังกฤษ หลุยส์เป็นพระกำนัลของเจ้าหญิงเฮนเรียตตา เจ้าหญิงเฮนเรียตตาได้เสด็จมาที่อังกฤษในปี พ.ศ. 2213 เมื่อพระเจ้าชาร์ลส์ได้ทรงเห็นหน้าตาหลุยส์ที่งดงามใสสะอาดเนื่องจากไม่ได้แต่งหน้าพระองค์ก็ทรงชื่นชมเป็นอย่างยิ่ง หลุยส์เป็นสาวน้อยวัย 21 ปีที่กิริยามารยาทเรียบร้อยสมเป็นลูกผู้ดี
เจ้าหญิงได้สิ้นพระชนม์อย่างกะทันหันขณะมีพระชนมายุ 26 ปี ยังไม่ทันเสด็จกลับ หลุยส์ตกค้างอยู่ในราชสำนัก พระเจ้าชาร์ลส์ทรงประทานตำแหน่งนางกำนัลของสมเด็จพระราชินีแคทเธอรีน ให้แก่หลุยส์ ต่อมหลุยส์ได้ทำหน้าที่เป็นสนมคนใหม่ ด้วยรูปร่างหน้าตาที่จอห์น เอเวลินกล่าวว่า "งามเหมือนเด็กทารก" คือ งามบริสุทธิ์นั่นเอง ต่อมาหลุยส์ก็ได้คลอดลูกชายที่ชื่อ ชาร์ลส์ ซึ่งต่อมาก็คือดยุกแห่งริชมอนด์ หลุยส์ไม่เคยแต่งงานมาก่อนที่จะได้เป็นพระสนม
หลุยส์ก็เลยเป็นดัชเชสแห่งปอร์ตสมัธแบบ Duchess in Her Own Right คือเป็นดัชเชสด้วยตนเอง ไม่ได้เป็นภรรยาของดยุก
ถึงแม้หลุยส์จะมีหน้าตาที่ใสซื่อสะอาดสะอ้าน (ดูจากรูปวาดจะเห็นว่าหลุยส์จะไม่ค่อยแต่งหน้ามากนัก) แต่เธอก็เป็นคนฉลาด ไม่หัวอ่อน และสามารถเรียกความสนใจได้มากกว่าดัชเชสแห่งคลีฟแลนด์ด้วยซ้ำ ถึงแม้หลุยส์จะอยู่ที่อังกฤษ แต่ใจของเธอก็ได้ไปอยู่กับฝรั่งเศส นายเหนือหัวที่เธอรักมากที่สุดคือสมเด็จพระเจ้าหลุยส์ที่ 14 แห่งฝรั่งเศสมากกว่าพระเจ้าชาร์ลส์ หลุยส์ทำหน้าที่เป็นสายลับดูความเคลื่อนไหวของราชวงศ์สจ๊วตทุกย่างก้าว ด้วยการที่ไปล่วง แคะ แกะ เกา ความลับของอังกฤษจากพระเจ้าชาร์ลส์ หลุยส์ได้กลับไปรายงานเรื่องราวต่างๆในราชสำนักแก่ฝรั่งเศส ตลอดจนโน้มน้าวให้พระเจ้าชาร์ลส์ทรงหันมานับถือคาธอลิก แต่พระองค์ก็ทรงพระทัยแข็งพอที่จะปฏิเสธหลุยส์ทั้งๆที่ทรงเลื่อมใสคาธอลิกมาก
หลุยส์เป็นคนโปรดแห่งราชสำนักอังกฤษ หลุยส์สามารถพิชิตใจพระเจ้าชาร์ลส์ทำให้เธอ "ขึ้น"ตลอด ไม่มีวันตกแบบดัชเชสแห่งคลีฟแลนด์ หลุยส์ได้ทำให้ดยุกแห่งมอนมัธหมดรัศมีลงไป แต่คนที่หลุยส์กำจัดไม่ได้คือเนลล์ กวิน นางละครสาวสวย หลุยส์ตีสนิทกับเสนาบดีคนสำคัญ ยอมที่จะไปเป็นชู้เขา เพราะจะได้นำความลับของอังกฤษถวายพระเจ้าหลุยส์ เพื่อจะได้เป็นประโยชน์ต่อฝรั่งเศส หลุยส์เป็นคนโลภมาก กอบโกยเงินพระคลังแทบเกลี้ยง ห้องชุดในพระราชวังไวท์ฮอลซึ่งตกแต่งกว่า 3 ครั้งจนกว่าจะเป็นที่พอใจ สิ้นเปลืองเงินไปไม่รู้เท่าไหร่แล้ว หลุยส์ได้เบี้ยหวัดรายปีถึง 27,000 ปอนด์ ไม่รวมบรรดาเพชรพลอยที่พระเจ้าชาร์ลส์ทรงประทานให้ลูกชายอีกมาก พระเจ้าหลุยส์ทรงส่งของกำนัลดีมาให้หลุยส์เป็นประจำเพื่อตอบแทนที่รับใช้ด้วยดี
หลุยส์เป็นดาราเจ้าน้ำตา เวลาพระเจ้าชาร์ลส์ทรงไม่ประทานอะไรให้หลุยส์ก็จะใช้วิธีนี้ประจำ ในที่สุดหลุยส์ก็ได้ไปทุกที
หลุยส์เป็นคนที่รู้ใจพระเจ้าชาร์ลส์เป็นอย่างดีทำให้เป็นคนโปรดเสมอ ถึงแม้จะมีคู่แข่งคนสำคัญอย่างเนลล์ กวิน ก็ตาม
เมื่อพระเจ้าชาร์ลส์สวรรคต หลุยส์มีหนี้สินท่วมหัว แต่พระเจ้าหลุยส์ก็ทรงอุปถัมภ์หลุยส์ จนเมื่อสวรรคตแล้วดยุกแห่งออร์เลอังส์ก็มารับช่วงต่อ หลุยส์เสียชีวิตในวัย 85 ปี.
เดอะซิมส์ (ชุดวิดีโอเกม)
เดอะซิมส์  เป็นหนึ่งในชุดวิดีโอเกมที่พัฒนาโดยแม็กซิส และจัดจำหน่ายโดยอิเลคโทรนิค อาร์ต เดอะซิมส์เป็นหนึ่งในชุดวิดีโอเกมที่ประสบความสำเร็จตลอดกาล โดยเมื่อวันที่ 16 เมษายน พ.ศ. 2551 มีการรายงานว่าชุดเกม "เดอะซิมส์" มียอดขายมากกว่า 100 ล้านชุด และเมื่อวันที่ 19 มีนาคม พ.ศ. 2551 ชุดเกม "เดอะซิมส์" ได้ชื่อว่าเป็นชุดเกมคอมพิวเตอร์ที่มียอดจำหน่ายสูงที่สุดเกมหนึ่งในประวัติศาสตร์
โลกของเดอะซิมส์เป็นโลกแห่งจินตนาการที่ดำเนินอยู่ภายในเกม ผู้เล่นจะต้องควบคุมซิมส์คนหนึ่งหรือครอบครัวซิมส์ครอบครัวหนึ่ง และมีหน้าที่ตัดสินใจหรือสั่งการให้ตัวละครที่เราควบคุมอยู่ดำเนินกิจกรรมต่าง ๆ ตามที่เราต้องการ โดยมีหลักการว่า คำสั่งที่เราป้อนให้ตัวละครชาวซิมส์นั้น ควรจะเป็นคำสั่งที่สามารถตอบสนองความต้องการของชาวซิมส์ในขณะนั้นมากที่สุดและเหมาะสมกับสถานการณ์ที่สุด ผู้เล่นจะต้องช่วยให้ตัวละครที่ตนเองควบคุมสามารถดำเนินชีวิตในโลกของพวกเขาได้อย่างปกติสุข นอกจากตัวเกมภาคหลักแต่ละภาคยังมีภาคเสริมอื่น ๆ ที่ช่วยเพิ่มความหลากหลายในการเล่นตามมาอีกมากมาย
เมื่อเดือนกุมภาพันธ์ พ.ศ. 2545 ได้ประกาศอย่างเป็นเป็นทางการว่าเกมชุด "เดอะซิมส์" ถูกจำหน่ายไปมากกว่า 52 ประเทศ และเมื่อวันที่ 16 เมษายน พ.ศ. 2551 เกมชุดเดอะซิมส์ทำลายสถิติด้วยการจำหน่ายทั่วโลกมากกว่า 100 ล้านชุด และได้ชื่อว่าเป็นชุดเกมคอมพิวเตอร์ที่มียอดจำหน่ายสูงที่สุดเกมหนึ่งในประวัติศาสตร์
ชุดเกมหลัก.
เดอะซิมส์.
เดอะซิมส์  เป็นเกมแรกในตระกูลเดอะซิมส์ เดิมวางจำหน่ายเฉพาะในรูปแบบสำหรับคอมพิวเตอร์ในระบบปฏิบัติการไมโครซอฟท์วินโดวส์ เมื่อเดือนกุมภาพันธ์ พ.ศ. 2543 มีภาคเสริมทั้งหมด 7 ภาค (รวมกับตัวหลักแล้วมีทั้งหมด 8 ภาค) ซึ่งภาคเสริมเหล่านี้ถูกนำไปจัดรวมเป็นกล่องเดียวกับภาคหลัก หรือภาคเสริมด้วยกันในหลายรูปแบบ รวมทั้งมีการผลิตในรูปแบบอื่นๆอีก เช่น เพลย์สเตชัน 2, เกมบอย แอดวานซ์ ฯลฯ ในวันที่ 22 มีนาคม พ.ศ. 2545 มีรายงานว่าเกมเดอะซิมส์มียอดจำหน่ายไปมากกว่า 6.3 ล้านก๊อปปี้ทั่วโลก และยังเป็น เกมคอมพิวเตอร์ที่มียอดจำหน่ายสูงสุดในประวัติศาสตร์ แซงหน้าเกมมิสท์ที่มียอดจำหน่ายเท่ากันในเวลานั้นอีกด้วย
"เดอะซิมส์ 2".
แม็กซิสได้จำหน่ายเกม "The Sims 2" เมื่อวันที่ 14 กันยายน พ.ศ. 2547 . โดยภาพของเกมนี้จะใช้กราฟิก 3D ช่วยทำให้เกมดูน่าเล่นขึ้นกว่าเดิม โดยสิ่งที่เพิ่มเข้ามาจากเดอะซิมส์ตัวก่อนก็คือ ชาวซิมส์มีวิวัฒนาการ 6 ช่วงอายุ คือ ทารก วัยเด็กหัดเดิน วัยเด็ก วัยรุ่น วัยผู้ใหญ่ และวัยชรา (ในภาคเสริม มหาลัยวัยฝัน มีช่วงอายุวัยมหาลัยเพิ่มขึ้นมา ซึ่งจะเป็นเฉพาะชาวซิมส์ที่เข้ามหาวิทยาลัย) ชาวซิมส์จะเสียชีวิตเองเมื่ออายุขัยในวัยชรา ซึ่งช่วงอายุขัยในวัยชรากำหนดโดยค่าคะแนนปณิธานตอนเริ่มแรกที่ย่างเข้าสู่วัยชรา และตัวเกมยังมีระบบ "แบบสัปดาห์" ทำให้เด็กๆได้อยู่ที่บ้านหลังจากกลับจากโรงเรียน และยังมี "วันหยุดพักผ่อน" สามารถหยุดงานแล้วไม่มีผลกระทบใดๆจากงานที่ทำ อีกทั้งยังมี "แถบระดับปณิธาน" ชาว ซิมส์แต่ละคนมีความปรารถนาและความกลัวที่สอดคล้องกับปณิธาน ช่วงวัยของเขาและเหตุการณ์ปัจจุบัน เมื่อความปรารถนาบรรลุผล ระดับคะแนนปณิธานจะเพิ่มขึ้น แต่ในทางกลับกัน ถ้าสิ่งที่กลัวเป็นจริง ระดับคะแนนปณิธานจะลดลง และยังมี "รางวัลปณิธาน" คุณสามารถซื้อได้โดยใช้ "คะแนนปณิธาน" โดยคะแนนปณิธาณจะได้จากความปรารถนาที่บรรลุผลเท่านั้น หากสิ่งที่กลัวนั้นเป็นจริง คะแนนปณิธานจะลดลง.
โดยในเกม "เดอะซิมส์ 2" นั้นจะข้ามเวลาไปเมื่อ 25 ปีหลังจากตัวเกมเดอะซิมส์ อย่างเช่นครอบครัวโกธได้มีปริศนาการหายตัวไปอย่างลึกลับของเบลล่า โกธในช่วงระยะเวลา 25 ปีที่ผ่านมา เนื่องจากตัวเกมได้เปลี่ยนรูปแบบจากสไปรต์ 2 มิติไปเป็นรูปแบบสามมิติ "เดอะซิมส์ 2" จึงได้มีการทำให้คอนเทนต์ต่างๆสูงขึ้นจากพื้นดิน เนื่องจาก"เดอะซิมส์ 2" ไม่ได้ทำให้มีความเข้ากันได้กับรุ่นแรกของชุดเกมหลัก อย่างไรก็ตามวัตถุและคุณสมบัติบางอย่างได้ทำซ้ำหรือทำขึ้นมาใหม่สำหรับภาคต่อภาคนี้
เพราะหน้าตาและละแวกเพื่อนบ้านสามารถเลือกได้มากยิ่งขึ้น, อีกทั้งภาคนี้มีทั้งภาคเสริม 8 ภาค และชุดไอเท็มเสริมอีก 9 ภาค (รวมกับตัวหลักแล้ว) ทั้งหมดมี 18 ภาค
"เดอะซิมส์ 3".
"เดอะซิมส์ 3" นั้นทางอีเอได้ประกาศอย่างเป็นการแล้วเมื่อเดือน พฤศจิกายน พ.ศ. 2549. มีวางจำหน่ายไปทั่วโลกและจำหน่ายในรูปแบบดิจิตอล ดาวน์โหลด เมื่อวันที่ 2 มิถุนายน พ.ศ. 2552 การผลิตของ "เดอะซิมส์ 3" นั้นเริ่มต้นหลังจากที่ "เดอะซิมส์ 2"จำหน่ายไปได้ 2 ปีกว่า โดยตัวเกมนั้นจะถูกย้อนไปเมื่อ 25 ปีก่อนจากตัวเกมเดอะซิมส์, โดยเกมนี้ได้เปิดโอกาสให้สามารถเดินไปไหนต่อไหนได้โดยที่ไม่รอยต่อ และได้ปรับปรุงหน้าจอผู้ใช้ ซึ่งในภาคสามนี้จะมีภาคเสริมอื่นๆอีกในอนาคต
ภาคเสริมตัวแรกของเดอะซิมส์ 3 มีชื่อว่า เดอะซิมส์ 3 เวิลด์ แอดเวนเจอร์ส ซึ่งพัฒนาโดย The Sims Division ได้วางจำหน่ายแล้ว รวมถึงชุดไอเท็มเสริม ไฮ-เอนด์ ลอฟท์ ซึ่งเป็นชุดไอเท็มเสริมที่ครบรอบ 10 ปี เกมเดอะซิมส์ ได้แถมไอเท็มจากเดอะซิมส์ และเดอะซิมส์ 2 ได้วางจำหน่ายแล้ว และภาคเสริมล่าสุดคือ เดอะซิมส์ 3 แอมบิชันส์ และนอกจากนี้ยังมีสิ่งของเพิ่มเติมให้ดาวน์โหลดอีกใน The Sims 3 Store
"เดอะซิมส์ 4".
จากข้อมูลของเว็บไซต์หลักอย่างเป็นทางการของเดอะซิมส์ เดอะซิมส์4 นี้ได้เปิดเผยภาพแล้วและจะทำการเปิดตัวในปี 2014
ชุดเกมที่นอกเหนือจากนี้.
"เดอะซิมส์ ออนไลน์".
เมื่อเดือนกุมภาพันธ์ พ.ศ. 2545 ทางแม็กซิสได้จำหน่ายเกม "เดอะซิมส์ ออนไลน์" ต่อมาเปลี่ยนชื่อเป็น "อีเอ แลนด์", ซึ่งดัดแปลงมาจากเกมเดอะซิมส์ที่ ได้รับความนิยมอย่างสูง ผู้ใช้ต้องเสียค่าสมาชิกรายเดือน เนื่องจากการเล่นแบบออนไลด์ยังมีค่าใช้จ่ายสูงจึงไม่มีผู้เล่นมากนักโครงการ ถูก EA ปรับปรุงในชื่อ EA-Land และเปิดให้บริการในเดือน พฤษภาคม พ.ศ. 2551 ผู้เล่นไม่จำเป็นต้องเสียค่าสมาชิกรายเดือน แต่ผู้เล่นจะต้องจ่ายเงินจริงสำหรับซื้อเงินในเกม (หน่วยเงินเป็นซิโมลีน) และผู้เล่นสามารถเปลี่ยนเงินในเกมเป็นเงินจริงได้ แต่เมื่อถึงวันที่ 1 สิงหาคม พ.ศ. 2551 อีเอแลนด์ จึงปิดเซิร์ฟเวอร์เกมนี้ไป. เป็นผลมาจากยอดผู้เล่นที่น้อยจนเกินไป ไม่ตรงตามเป้าหมายที่ตั้งไว้ จึงไม่ได้รับความนิยม
"มายซิมส์".
"มายซิมส์" เป็นหนึ่งในเกมชุด เกมคอนโซล ตัวเกมนี้ผลิตโดย อีเอ จำหน่ายในรูปแบบเครื่องเล่น Wii และ Nintendo DS. โดยตัวละครจะคล้ายๆ Chibi (หรือตัวการ์ตูนญี่ปุ่นตัวเล็กๆ) (จะคล้ายกับเครื่องเล่น Wii ที่ใช้ Mii อวตารเป็นหลัก). เป็นเกมชุดตัวแรกที่แยกจากเดอะซิมส์ วางจำหน่ายเมื่อเดือน กันยายน พ.ศ. 2550. (ในประเทศไทย มายซิมส์จะมีจำหน่ายเฉพาะในรูปแบบ พีซี เท่านั้น)
"เดอะซิมส์ สตอรี่".
"เดอะซิมส์ สตอรี่" เป็นเกมในตระกูล "เดอะซิมส์", ถอดแบบมาจากเดอะซิมส์ 2, และสามารถเล่นบน โน้ตบุ๊คได้, เกมนี้ยังมีความต้องการของระบบเหมือน"เดอะซิมส์ 2"เช่นเดิม, แต่ถ้าคุณเล่นบน เดสก์ท็อป. จะมีเพียงโหมดเดียว แต่ถ้าคุณเล่นบนโนัตบุ๊ค จะมีโหมดหยุดอัตโนมัติ ในเวลาที่คุณปิดฝาจอโน้ตบุ๊ค ตัวเกมจะหยุดชั่วคราว แล้วก็จะกลับมาเป็นเหมือนเดิมอีกครั้งเมื่อเปิดฝาจอโน้ตบุ๊ค ในตอนนี้, ทั้งสามเกมได้จัดจำหน่ายเรียบร้อยแล้ว.
ชุดเกมสำหรับคอนโซลและเครื่องเล่นพกพา.
ยุค เดอะซิมส์.
เดอะซิมส์เป็นเกมแรกที่ลงบนเครื่องคอนโซล ซึ่งใช้ชื่อเดียวกับเกมภาคหลักที่ลงบนเครื่องพีซี
เดอะซิมส์ บัสติน' เอ้าท์ เป็นหนึ่งในเกมชุดคอนโซล เดอะซิมส์ เดอะซิมส์ บัสติน' เอ้าท์ จำหน่ายในรูปแบบ เพลย์สเตชัน 2, เอกซ์บอกซ์, นิทเทนโด เกมคิวบ์, เกมบอย แอดวานซ์ และ เอ็น-เกจ จำหน่ายในช่วงไตรมาสที่สี่ของปี พ.ศ. 2546. ดังนั้นในเกมนี้ ชาวซิมส์สามารถออกจากบ้านแล้วมาพื้นที่ต่างๆในเกมได้อย่างเช่น Shiny Things Lab หรือ Casa Caliente. ตัวเกมจะมีสองโหมดคือ Bust Out Mode คุณจะต้องเล่นตามภารกิจในเกมเพื่อปลดล็อกสิ่งของต่างๆ และโหมด Freeplay นั้น เปิดโอกาสให้คุณเล่นและดูแลชีวิตเหมือนในเกม เดอะซิมส์ ในรูปแบบพีซี. ตัวเกมดังกล่าวไม่ทำในรูปแบบพีซี เพราะตัวเกมส่วนใหญ่มาจากเดอะซิมส์ตัวหลัก ตัวเกมนี้จึงเหมาะสมกับ เดอะซิมส์ บัสติน' เอ้าท์ นอกเสียจาก ความตั้งใจที่จะให้ชาวซิมส์ได้เลื่อนขั้นและทำให้สำเร็จตามเป้าหมายในเกม. ในเพลย์สเตชัน 2 มีระบบออนไลน์ให้เลือกเล่นได้, อย่างไรก็ตามทางอีเอ จะไม่มีการสนับสนุนเกมเดอะซิมส์ บัสติน' เอ้าท์อีกต่อไป
เดอะเอิร์บ : ซิมส์ อิน เดอะ ซิตี ตัวเกมจะอยู่ในเมือง, น่าจะเป็นเมืองซิมซิตี. ผู้เล่นจะต้องทำให้ตัวเองมีชื่อเสียงและทำให้ตัวเองโดดเด่นให้ได้. ตัวเกมนี้จำหน่ายในรูปแบบของ เพลย์สเตชัน 2, เอกซ์บอกซ์, นินเทนโด ดีเอส, นิทเทนโด เกมคิวบ์ และ เกมบอย แอดวานซ์. อีกทั้งยังให้นักร้องวง The Black Eyed Peas เป็นตัวละคร NPC อีกด้วย.
ยุค เดอะซิมส์ 2.
เดอะซิมส์ 2, เดอะซิมส์ 2 ตัวโปรดจอมป่วน, และ เดอะซิมส์ 2 โดดเดี่ยวสตอรี่ ทั้งสามเกมได้ปล่อยลงบนเครื่องคอนโซลรูปแบบต่างๆ ไม่ว่าจะเป็น นินเทนโด วี, เพลย์สเตชัน 2, เอกซ์บอกซ์ 360 และ นินเทนโด ดีเอส สำหรับเกม เดอะซิมส์ 2 อพาร์ตเมนต์ เพ็ทส์, เป็นภาคต่อจาก เดอะซิมส์ 2 ตัวโปรดจอมป่วน ซึ่งได้ปล่อยลงบนเครื่อง นินเทนโด ดีเอส เท่านั้น
ยุค เดอะซิมส์ 3.
เดอะซิมส์ 3 และ เดอะซิมส์ 3 เวิลด์ แอดเวนเจอร์ส ได้เปิดตัวแล้วบนเครื่อง ไอโฟน และ ไอพอดทัช ส่วนเกมเดอะซิมส์ 3 บนเครื่อง นินเทนโด วี, เพลย์สเตชัน 3, เอกซ์บอกซ์ 360 และ นินเทนโด ดีเอส กำลังอยู่ในระหว่างการพัฒนาเกม
ยุค เดอะซิมส์ 4.
อิเลคโทรนิค อาร์ต ได้ประกาศเปิด เดอะซิมส์ รุ่นที่ 4 อย่างเป็นทางการเมื่อวันที่ 6 พฤษภาคม 2556 ช่วงแรกที่ได้มีการประกาศนั้น มีเพียงแต่ข้อมูลเพียงเล็กน้อย รวมถึงตราสัญลักษณ์ในเกม รูปแบบบางส่วน และตัวอย่างวิดีโอการเล่น โดยเผยแพร่บน YouTube เมื่อวันที่ 20 สิงหาคม 2556
หลังจากนั้นในปี พ.ศ. 2557 ได้มีประกาศเพิ่มเติมเกี่ยวกับเกม โดยประกาศวันจำหน่ายอย่างเป็นทางการในวันที่ 2 กันยายน 2557 ในงาน E3 2014 เดือนตุลาคมหลังได้มีการจำหน่าย เดอะซิมส์ 4 ทีมงานก็ได้มีการประกาศเพิ่มเติมเกี่ยวกับแพทช์ใหม่ที่สามารถอัปเดตได้ฟรีจาก Origin โดยมีส่วนเสริมพิเศษที่ถูกตัดออกไปในภาคนี้ เช่นระบบการตายของซิมส์ สระน้ำ และอาชีพใหม่ ในเดือนธันวาคม ภายในปีเดียวกันก็ได้ประกาศตัวชุดเกมเสริม (Game Pack) ใหม่สำหรับเดอะซิมส์ 4 ในชื่อ เอาต์ดอร์รีทรีต (Outdoor Retreat) สามารถซื้อได้ในแบบดิจิตอลเท่านั้น และได้จำหน่ายในเมื่อวันที่ 13 มกราคม 2558
ในปี พ.ศ. 2558 ได้มีการประกาศภาคเสริมตัวแรกในชื่อ เดอะซิมส์ 4 เก็ตทูเวิร์ค (Get to Work) โดยผู้เล่นที่มีภาคเสริมชุดนี้ จะสามารถพาซิมส์ไปทำงานได้ในที่ทำงานจริง โดยมีอาชีพที่เพิ่มมาใหม่คือ แพทย์, นักสืบ, นักวิทยาศาสตร์ และผู้ประกอบการธุรกิจ ที่สามารถเปิดธุรกิจได้แบบของตนเอง อีกทั้งมีระบบการเจ็บป่วยของซิมส์ที่เพิ่มมาในภาคเสริมนี้อีกด้วย
รางวัลแห่งความสำเร็จ.
รางวัลแห่งความสำเร็จที่ เดอะซิมส์ เป็นเกมที่ได้รางวัล Guinness World Records awarding ติดต่อมาถึง 5 สมัย และยังได้รางวัล Guinness World Records: Gamer's Edition 2008 อีกด้วย รวมถึงรางวัล "World's Biggest-Selling Simulation Series"(เกมแนวจำลองชีวิตที่ขายดีที่สุดในโลก) และยังได้รางวัล "Best Selling PC Game of All Time"(เกมคอมพิวเตอร์ที่ขายดีตลอดกาล) สำหรับเดอะซิมส์ 1 ตัวหลัก สามารถขายได้ 16 ล้าน ก๊อปปี้ และก็สามารถขายได้ทั้งหมด (เมื่อรวมเดอะซิมส์และเดอะซิมส์ 2 ทั้งภาคเสริมและตัวหลักแล้ว) 100 ล้านก๊อปปี้
อนาคตของเดอะซิมส์.
กว่าระยะเวลา 5 ปี ที่ The Sims 3 ออกมาให้พวกเราได้เล่นกันพร้อมกับ DLC หรือภาคเสริมที่ทยอยออกมาให้เล่นกันเรื่อยๆ แบบซื้อแทบไม่ทัน มาวันนี้ก็ถึงเวลาแล้วที่ The Sims 4 จะคลอดออกมาให้พวกเราได้สนุกไปกับชาวซิมส์ในภาคใหม่ที่ได้รับการปรุงแต่งให้น่าสนใจและดูสมจริงมากยิ่งขึ้นกันบ้าง แต่เชื่อเถอะว่าเดี๋ยวก็มีภาคเสริมตามออกมาขายเป็นขบวนรถไฟเหมือนเดิม!!ในอนาคตคาดว่าจะมีเกม The Sim 5,6,7...ๆลๆ มีไปเรื่อยๆจนกว่าผู้ผลิตจะเลิกทำ
ศัตรูของประชาชน
ศัตรูของประชาชน  เป็นคำที่ใช้เรียกคู่แข่งทางการเมืองหรือทางชนชั้น การใช้คำดังกล่าวเป็นความเสียหาย และแสดงให้เห็นโดยนัยว่าบุคคลกลุ่มนั้นเป็นศัตรูกับรูปแบบสังคมทั้งหมด คำดังกล่าวมีประวัติมาอย่างยาวนาน ซึ่งพบว่าได้มีการใช้ครั้งแรกในสมัยจักรวรรดิโรมัน ซึ่งสภาซีเนตได้ใช้เป็นข้ออ้างในการจับกุมจักรพรรดินีโร นับตั้งแต่นั้นมา มีบุคคลหลายกลุ่มที่ถูกตราหน้าว่าเป็นศัตรูของประชาชน
ในสหภาพโซเวียต ได้มีการใช้คำดังกล่าวอย่างแพร่หลาย ซึ่งในภาษารัสเซียเขียนว่า враг народа "vrag naroda" ซึ่งประจวบเหมาะกับแนวคิดที่ว่าประชาชนอยู่ภายใต้การควบคุม คำดังกล่าวได้ถูกใช้โดยวลาดิมีร์ เลนิน หลังจากที่เขาก้าวขึ้นสู่อำนาจ และได้กล่าวไว้ในกฤษฎีกาในวันที่ 28 พฤศจิกายน ค.ศ. 1917 ว่า
อัลวินกับสหายชิพมังค์
อัลวินกับสหายชิพมังค์ เป็นนักร้องกลุ่ม ในช่วงยุค 50's โดยมีสมาชิก 3 ตัว เป็นชิปมังก์ (โดยใช้เครื่องอัดแผ่นเสียง แล้วเร่งเสียงให้เป็นเสียงชิปมังก์) และเคยทำเป็นการ์ตูนที่ฉายในประเทศไทย ฉายทางช่อง 3 ช่วงปี 2536 - 37
รอส แบ็กดาสาเรียน จูเนียร์เป็นผู้กำเนิดอัลวินกับสหายชิพมังค์
ในปี 1958 รอส เหลือเงินในธนาคารเพียง 200 ดอลลาร์ แล้วเขาเอาเงินนั้นไปซื้อเครื่องอัดเสียง และสิ่งที่เครื่องอัดเสียงในยุคนั้นทำไม่ได้ คือสามารถเร่งความเร็ว แล้วเขาอัดเสียงในเครื่อง เลยเป็นต้นกำเนิดเสียงของชิปมังค์ ในปีเดียวกันเขาคิดว่าจะใช้สัตว์ตัวอะไรร้องเพลง ขณะที่คิดอยู่นั้นได้เห็นชิปมังค์อยู่กลางถนน เขาคิดที่จะขับรถผ่านไป ด้วยความกล้าเขาเลยคิดที่จะใช้ชิปมังค์เป็นนักร้อง
ที่มาของชื่อตัวละคร.
ที่มาก็คือค่ายเพลงที่เซ็นสัญญา คือลิเบอร์ตี้ เร็คคอร์ด โดยการใช้ชื่อของบุคลากรของค่ายเพลงที่เซ็นสัญญา
กาลิเลโอ (แก้ความกำกวม)
กาลิเลโอ อาจหมายถึง
เสี้ยนหนามแผ่นดิน หรือ ปฏิปักษ์ต่อรัฐ  หมายถึง บุคคลซึ่งตกเป็นจำเลยในคดีอาชญากรรม ซึ่งส่งผลกระทบต่อรัฐ การกล่าวถึงปัจเจกชนว่าเป็นเสี้ยนหนามแผ่นดินในบางครั้งเป็นการแก่งแย่งทางการเมือง โดยในอีกกรณีหนึ่ง ปัจเจกชนอาจมีสิทธิถูกต้องตามกฎหมาย แต่ก่อให้เกิดอันตรายต่อประเทศชาติหรือประชาชนเสียเอง
ภัทรธิดา พัชรวีรพงษ์
นาค รักแท้ / วิญญาณ / ความตาย
สะพานไฟ
สะพานไฟ, คัตเอาต์  หรือ ตัวตัดวงจร, เซอร์กิตเบรกเกอร์  เป็นอุปกรณ์ที่ใช้ตัดตอนแหล่งจ่ายไฟฟ้าออกจากวงจรไฟฟ้า เช่น ตัดวงจรไฟฟ้าภายในบ้านออกจากแหล่งจากไฟภายนอกเป็นต้น นอกจากทำหน้าที่เป็นสวิตซ์ไฟฟ้าเมื่อผู้ใช้สั่งการแล้ว ยังทำหน้าที่ตัดการจ่ายไฟโดยอัตโนมัติได้เมื่อมีเหตุ ไฟฟ้าลัดวงจร ไฟดูด ไฟรั่ว ไฟตก ไฟเกิน ได้แล้วแต่ความสามารถของสะพานไฟที่ใช้
สะพานไฟแบบคันโยก.
สะพานไฟจะตัดการจ่ายไฟเมื่อมีกระแสไฟฟ้าผ่านมากเกินกว่าที่กำหนดหรือเกิดการลัดวงจรภายในวงจรไฟฟ้า โดยใช้ฟิวส์ที่ติดดยู่ในสะพานไฟ เป็นตัวตัดวงจรไฟฟ้า โดยสะพานไฟมีส่วนประกอบหลัก คือ
แอร์เซอร์กิตเบรกเกอร์.
แอร์เซอร์กิตเบรกเกอร์ (Air Circuit Breaker) เป็นอุปกรณ์เปิด-ปิดวงจรไฟฟ้า และป้องกันกระแสไฟฟ้า เพื่อจำกัดกระแสไฟฟ้าไม่ให้ไหลผ่านตัวมันเกินพิกัด โดยทั่วไปจะใช้เป็นตัวหลัก (Main) สำหรับป้องกันกระแสไฟฟ้าเกิน (Over Current) กระแสไฟฟ้าลัดวงจร (Short Circuit) เมื่อเกิดความผิดปรกติของวงจรมันจะทำหน้าที่ปลดวงจร (Open Circuit) โดยอัตโนมัติ และสามารถเปิดใช้งานใหม่ได้เมื่อวงจรไฟฟ้าเป็นปรกติ แอร์เซอร์กิตเบรกเกอร์นำไปใช้ในอาคาร สถานที่ที่มีการใช้กำลังไฟฟ้ามาก ๆ เช่นโรงงานอุตสาหกรรม โรงแรม โรงพยาบาล อาคารพาณิชย์ขนาดใหญ่ อาคารสูง มีขนาดตามพิกัด เช่น 800, 1000, 1250, 1600, 2000, 2500, 3200, 4000 แอมแปร์ เป็นต้น นอกจากนี้ แอร์เซอร์กิตเบรกเกอร์จะต้องสามารถทนกระแสฉับพลัน (Interrupting Current) มีหน่วยเป็น กิโล-แอมแปร์ (Kilo-Ampere) หรือ KA. ซึ่งเป็นตัวกำหนดพิกัดของแอร์เซอร์กิตเบรกเกอร์อีกค่าหนึ่งด้วย เช่น 42,65,100 กิโล-แอมแปร์ (1 Kilo-Ampere = 1000 Ampere)
Cutout
คัตเอาท์
คัตเอาท์ อาจหมายถึง
หลักนิยมทางทหาร
หลักนิยมทางทหาร  หมายถึง การจัดการกำลังทหารในการมีส่วนร่วมในการทัพ ปฏิบัติการทางทหาร ยุทธการและยุทธนาการต่าง ๆ โดยจะต้องมีส่วนเกี่ยวข้องกับทฤษฎี ประวัติศาสตร์ การทดลองและการปฏิบัติ และมีความคิดริเริ่มและสร้างสรรค์อีกด้วย
หลักนิยมทางทหารเป็นแนวทางสำหรับการดำเนินการ โดยเป็นการวางโครงร่างให้กับกำลังทหารทั้งหมด ซึ่งเป็นประโยชน์ในการจัดมาตรฐานของปฏิบัติการ สร้างรูปแบบทั่วไปในการบรรลุเป้าหมายทางการทหาร เพื่อให้เกิดความง่ายและความคล่องแคล่ว และยังเป็นการวางพื้นฐานของการกำหนดรูปแบบการดำเนินการของปฏิบัติการทางทหาร สำหรับนักวางแผนทางการทหาร
คำว่า "หลักนิยม" (doctrine) มาจากคำ "doctrina" ในภาษาลาติน ซึ่งแปลว่า คำสั่งสอน คำแนะนำ หลักนิยม สืบทอดมาจากรากฐานความเชื่อตามคำสอน ที่สั่งสอนกันมา เคยมีผู้แปล doctrine ว่า ลัทธิ หลัก คำสั่งสอน อันเป็นความเชื่อ และเป็นที่ยอมรับของผู้คน โดยสาระสำคัญแล้ว หมายถึง "สิ่งที่เราเชื่อ" (What We Believe)
อย่างไรก็ตาม ความหมายที่ชัดเจนที่สุด และเข้าใจได้ง่ายที่สุดของหลักนิยม ได้แก่
""หลักนิยม" คือ สิ่งที่เราเชื่อว่าเป็นหนทางที่ "ดีที่สุด" ในการทำกิจกรรมใด ๆ"
คำว่า หลักนิยมทางทหาร มีคำจำกัดความอยู่หลายรูปแบบ ยกตัวอย่างเช่น :-
ความสัมพันธ์ระหว่างหลักนิยมกับยุทธศาสตร์.
ยุทธศาสตร์การทหาร เป็นการหาเหตุผลสำหรับปฏิบัติการทางทหาร ในขณะที่หลักนิยม เป็นการมุ่งตอบคำถามโครงร่างในรูปแบบของระบบกองทัพ อย่างเช่น :
ในทำนองเดียวกัน หลักนิยมก็ไม่ใช่ยุทธศาสตร์หรือยุทธวิธี แต่เป็นการรวมเอาโครงสร้างทั้งสามระดับของการทำสงคราม (ยุทธศาสตร์การทหาร ปฏิบัติการทางทหาร และยุทธวิธีทางทหาร)
หลักนิยมทางทหาร จึงเป็นการสะท้อนถึงการตัดสินใจของนายทหารระดับสูง ไปจนถึงผู้นำพลเรือนที่สำคัญ เกี่ยวกับการตัดสินใจในสิ่งที่คาดว่าเป็นประโยชน์และเป็นไปได้หรือไม่ในทางทหาร ประกอบด้วยปัจจัยต่าง ๆ ที่เกี่ยวข้องดังต่อไปนี้ :-
หลักนิยมกับยุทธศาสตร์นั้น คำทั้ง ๒ คำนี้ เป็นนามธรรมที่ละเอียดอ่อนแล้วแต่ความเข้าใจของแต่ละคน แต่ก็พอจะจับประเด็นเปรียบเทียบระหว่าง "หลักนิยม" กับ "ยุทธศาสตร์" ได้ดังนี้คือ ยุทธศาสตร์ เป็นศาสตร์และศิลป์ ในการใช้พลังอำนาจต่าง ๆ ในทุกโอกาสไม่ว่าในสภาวะสงครามหรือปกติ ค่อนข้างจะมีลักษณะเป็นแผนการปฏิบัติมากกว่าหลักนิยม แต่มีวัตถุประสงค์ที่คล้ายกันคือ ให้ได้มาซึ่งความได้เปรียบคู่แข่งขัน หรือให้ได้มาซึ่งชัยชนะ ยุทธศาสตร์ จึงมีลักษณะเป็นศาสตร์ในการกำหนดหนทางการปฏิบัติ แต่หลักนิยม เป็นเครื่องกำกับ หรือชี้แนะ จึงมีความอ่อนตัวมากกว่า
อย่างไรก็ตาม เพราะว่า ยุทธศาสตร์ เป็นหนทางปฏิบัติ ที่มาจากการวิเคราะห์ และประเมินสถานการณ์พลังอำนาจแห่งชาติ หรือของกองทัพฝ่ายเรา และฝ่ายข้าศึก จากสถานการณ์ที่เป็นสภาวะแวดล้อมในปัจจุบัน แต่หลักนิยม มีที่มาจาก หลักความจริงอันเป็นที่ยอมรับกันโดยทั่วไป มาจากความเชื่อของผู้คน และมาจากบทเรียนในประวัติศาสตร์สงครามซ้ำแล้วซ้ำเล่า บนเงื่อนไขสถานการณ์อันหนึ่งที่ระบุไว้ หรือสภาวะแวดล้อมในอดีต ดังนั้น หากสถานการณ์ที่ประเมินได้ในปัจจุบันตรงกับเงื่อนไขสถานการณ์ที่ระบุไว้ในหลักนิยมแล้ว หลักนิยมนั้น จะกลายเป็นยุทธศาสตร์ ที่สามารถนำไปใช้ได้ทันที
หลักการทหาร
ปรปักษ์ต่อรัฐ
มุขทางเข้า
มุขทางเข้า  คือส่วนประกอบของสิ่งก่อสร้างที่เป็นส่วนที่ปกคลุมทางเข้าไปในตัวสิ่งก่อสร้าง ตัวส่วนประกอบจะอยู่ภายนอกผนังของตัวสิ่งก่อสร้างหลักที่อาจจะล้อมรอบด้วยฉาก ระแนงสาน หน้าต่างกว้าง หรือกำแพงที่บางเบาทีก็จะยื่นออกมาจากตัวสิ่งก่อสร้าง
ลักษณะการสร้างมุขทางเข้าก็มีด้วยกันหลายแบบที่ขึ้นอยู่กับลักษณะของการก่อสร้างของแต่ละสมัยและของแต่ละท้องถิ่น จุดประสงค์ของการมีมุขทางเข้าก็เพื่อให้มีบริเวณให้ผู้ที่จะเข้าไปในตัวสิ่งก่อสร้างได้มีที่หยุดพักก่อนที่จะเข้าไปในอาคารหรือใช้หลบแดดหลบฝน แต่บางครั้งมุขทางเข้าก็อาจจะมีขนาดใหญ่ เช่น ระเบียงคลุม (Verandah) ที่มักจะที่อาจจะแล่นตลอดแนวด้านหน้าหรือด้านข้างของตัวสิ่งก่อสร้างหลักก็ได้
SNSD
Wikia
Brunelleschi
ศิลปะทรงกลม
ศิลปะทรงกลม  เป็นคำที่ใช้ในสมัยฟื้นฟูศิลปะวิทยาที่หมายถึงจิตรกรรมหรือประติมากรรมที่เป็นทรงกลม เป็นคำที่มาจากภาษาอิตาลีว่า “rotondo” ที่แปลว่า “กลม” คำนี้มักจะไม่ใช้กับภาพเขียนขนาดเล็กที่มีลักษณะกลมแต่มักจะใช้กับภาพเขียนที่มีขนาดเส้นผ่าศูนย์กลางกว่าสองฟุตขึ้นไป ฉะนั้นจึงไม่รวมจุลจิตรกรรมภาพเหมือน (portrait miniature) แต่สำหรับประติมากรรมแล้วคำนี้ยืดหยุ่นกว่า
ศิลปินสร้างงานลักษณะนี้มาตั้งแต่สมัยกรีกโบราณ จิตรกรรมทรงกลมมักจะเขียนบนแจกันเครื่องปั้นดินเผาของกรีกจากสมัยที่เรียกว่าทอนดี และภายในก้นชามไวน์ก้นตื้นที่เรียกว่าคิลิกซ์ (Kylix) ที่เป็นทรงกลมอยู่แล้ว ศิลปะลักษณะมาฟื้นฟูทำกันอีกครั้งในคริสต์ศตวรรษที่ 15 และ 16 โดยเฉพาะในอิตาลี แต่ตั้งแต่นั้นมาความนิยมก็ลดถอยลง แต่ในภาพเขียน “ทัศน์สุดท้ายของอังกฤษ” (The Last of England) โดยจิตรกรชาวอังกฤษฟอร์ด แมดด็อกซ บราวน์ (Ford Madox Brown) ในปี ค.ศ. 1855 ก็เป็นลักษณะนี้โดยบราวน์เน้นความกลมด้วยราวเชือกรอบบุคคลในภาพ
ฉากหลังของศิลปะทรงกลมมักจะไม่ใช่สิ่งสำคัญหรือบางครั้งก็ละเว้นไปเลย ในจิตรกรรมทรงกลมมักจะมองเห็นฉากหลังและในประติมากรรมภาพนูนฉากหลังจะหายไป อันเดรอา เดลลา รอบเบียและศิลปินในครอบครัวเดียวกันสร้างงานประติมากรรมดินเผาเคลือบที่เรียกว่า “ทอนดี” ที่มักจะมีกรอบเป็นมาลัยใบไม้และผลไม้ที่ตั้งใจไว้ใช้ตกแต่งผนังสตัคโค บนตัวตึกโอสเปดาเลเดกลิอินโนเชนติ (Ospedale degli Innocenti) ในฟลอเรนซ์ที่สร้างโดยฟีลิปโป บรูเนลเลสกี เดลลา รอบเบียก็สร้างงานประติมากรรมทรงกลมเป็นภาพเด็กบนฉากหลังที่เป็นสีน้ำเงินสำหรับตกแต่งในช่องโค้งสแปนเดรลซึ่งเป็นช่องสามเหลี่ยมระหว่างซุ้มโค้งด้านหน้า
ในคริสต์ศตวรรษที่ 16 การเขียนภาพตกแต่งลักษณะที่เรียกว่า “istoriato” สำหรับเครื่องเคลือบดีบุกมายอลิคา (Maiolica) ใช้กับการตกแต่งชิ้นที่มีลักษณะกลม
นอกจากนั้นแล้วลักษณะกลมก็ยังใช้ในการออกแบบองค์ประกอบทางสถาปัตยกรรมตั้งแต่ยุคฟื้นฟูศิลปวิทยา ที่อาจจะใช้ประกอบการตกแต่งหน้าบันที่เป็นโค้งที่มานิยมกันในคริสต์ศตวรรษที่ 15